Előterjesztés

Mórágyi Roma Nemzetiségi Önkormányzat Képviselő-testületének
2023. május 31-én tartandó rendes ülésére 

2. számú napirend
Tárgy: A Roma Nemzetiségi Önkormányzat 2022. évi zárszámadásának megtárgyalása, elfogadása
Előterjesztő: Petrovics Sándor elnökhelyettes
Az előterjesztést készítette: Horváth Jánosné gazdasági vezető
Tisztelt Képviselő-testület!

Az államháztartásról szóló 2011. évi CXCV. törvény írja elő a nemzetiségi önkormányzatok zárszámadás készítési kötelezettségét és képviselő-testület elé terjesztésének rendjét. A zárszámadás készítésével összefüggésben további szabályokat állapít meg az államháztartásról szóló törvény végrehajtásáról szóló 368/2011. (XII.31.) kormányrendelet, valamint az államháztartás számviteléről szóló 4/2013. (I.11.) kormányrendelet. A 2022. évi zárszámadás a nemzetiségi önkormányzat bevételeinek és kiadásainak teljesítését a december 31-i állapotnak megfelelően a módosított előirányzathoz viszonyítva mutatja be, a költségvetéssel összehasonlítható szerkezetben. A zárszámadás keretében kerül bemutatásra, a nemzetiségi önkormányzat vagyonkimutatása is.

A Roma Nemzetiségi Önkormányzat zárszámadása:

Bevételek alakulása

A Mórágyi Roma Nemzetiségi Önkormányzat 520.000 Ft működési támogatást, valamint 221.864 Ft feladatalapú támogatást kapott, pályázati bevétel 0 ezer Ft.  Az előző évről 51.100 forint pénzmaradvány állt önkormányzatunk rendelkezésére.
Kiadások alakulása

A roma nemzetiségi önkormányzat kiadásainak teljesítése az éves előirányzat 87 %-a, mely 692.944 Ft volt.
A roma nemzetiségi önkormányzat pénzkészlete 2022. december 31-én 100.020 forint. 
Kérem a Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjen.
Határozati javaslat

1. A Mórágyi Roma Nemzetiségi Önkormányzat Képviselő-testülete úgy határozott, hogy az államháztartásról szóló 2011. évi CXCV. törvény 91. § (1) bekezdésében kapott felhatalmazás alapján a 2022. évi zárszámadását az alábbi összegekkel hagyja jóvá:
     792.964 Ft Költségvetési bevétellel

      692.944 Ft Költségvetési kiadással

      100.020 Ft Költségvetési maradvánnyal hagyja jóvá.

2. A Képviselő-testület a 100.020 Ft költségvetési maradványt a 2022. évről áthúzódó kiadások forrásaként használja fel. A költségvetési maradványt a 2023. évi költségvetés előirányzataira rá kell építeni.

3. A Képviselő-testület az Önkormányzat 2022. évi költségvetésének végrehajtását részletesen a következők szerint állapítja meg:

3.1. Az Önkormányzat kiadásait, bevételeit mérlegszerűen az 2. és 3. mellékletben foglaltaknak megfelelően fogadja el.

3.2. Az Önkormányzat működési célú kiadásai és bevételei mérlegét a 4. mellékletben foglaltaknak megfelelően fogadja el.

3.3. Az Önkormányzat felhalmozási célú kiadásai és bevételei mérlegét a 5. mellékletben foglaltaknak megfelelően fogadja el.

3.3. Az Önkormányzat pénzeszközeinek változását a 6. melléklet szerint fogadja el.

3.4. Az Önkormányzat vagyonkimutatását a 7. mellékletnek megfelelően fogadja el.
4. Az Önkormányzat képviselő-testülete utasítja az elnököt, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

Felelős: Petrovics Gizella Ingrid - elnök

Határidő: azonnal
Mórágy, 2023. május 31.

                                                                                            Petrovics Sándor sk.

